Valke slaan toe op vuurwapenhandelaar | Maroela Media
Kapt. Lloyd Ramovha, woordvoerder van die Valke, het gesê ŉ span van die Valke se nasionale buro vir onwettige vuurwapenbeheer en prioriteitsgeweldsmisdaad het Donderdag op die onderneming van ŉ vuurwapenhandelaar in Arcadia toegeslaan te midde van bewerings dat die handelaar die Wet op Vuurwapenbeheer oortree.
Volgens Ramovha het die span in Desember verlede jaar begin om die handelaar te ondersoek nadat hy bewus geraak het van bewerings dat die onderneming vuurwapens onwettig in sy besit het.
ŉ Nakomingsinspeksie is van 17 tot 25 Januarie by die handelaar gedoen waartydens daar op die vuurwapens en verwante dokumentasie beslag gelê is.
“Die voortgesette ondersoek het tot dusver aan die lig gebring dat daar volgens rekords ŉ verskeidenheid van vuurwapens is wat onder die handelaar se naam op die vuurwapenregistrasiestelsel geregistreer is, maar waarvoor die handelaar nie rekenskap kan gee nie. Die voorskrifte van die Wet op Vuurwapenbeheer word in hierdie verband gevolg en hangende die uitkoms hiervan kan aanklagte van nalatige verlies van ŉ vuurwapen of versuim om die verlies van ŉ vuurwapen aan te meld by die ondersoek gevoeg word,” het Ramovha gesê.
Hy het gesê die vuurwapens waarop daar beslag gelê is, sal vir verdere forensiese analise gestuur word om die oorsprong vas te stel en te bepaal of die wapens in die uitvoer van enige misdade gebruik is.
Ramovha het die publiek aangemoedig om enige onwettige vuurwapens by Stop Misdaad by 08600 10111 of by die provinsiale kantore van die Valke landswyd aan te meld.
Wys ons hoe word dit vernietig asb.
Jip sal wil sien want ek dink dit gaan in elk geval vir plaasaanvalle gebruik word.
Die vuurwapens word hersirkuleer. Nie vernietig nie. Net die reeks no word “vernietig”
Natuurlik sal die reeksnommers verander word maar dit verhoed nie kriminele om mens dood te skiet nie. Smelt die goed waar ons kan sien dit word regtig VERNIETIG.
Polisie wapens wat verdwyn in hordes moet liewer aandag kry. Begin polisie wat wapens verloor toe sluit dan sal dit al klaar beter gaan
AR15 · 1 jaar gelede
Die hele vuurwapen stelsel is n gemors. Ek sal nie verbaas wees as die fout by polisie self le nie. Honderde miljoene rande is al in die gat wat hulle n stelsel noem af gegooi.
Meer as 90% van polisielede is in elk geval nie bevoeg om eens n speelgoed pistool te besit nie.Valke moet op hulle makkers ook konsentreer.